หุ้นไทยภาคเช้าปิดบวก5.31จุด
เช้าวันนี้ดัชนีหุ้นไทยปิดที่ระดับ 1,281.43 จุด เพิ่มขึ้น 5.31 จุด หรือ 0.42% มีมูลค่าการซื้อขาย 20,657.22 ล้านบาท
17 ก.ย. 2555

เช้าวันนี้ดัชนีหุ้นไทยปิดที่ระดับ 1,281.43 จุด เพิ่มขึ้น 5.31 จุด หรือ 0.42% มีมูลค่าการซื้อขาย 20,657.22 ล้านบาท
ดัชนีหุ้นไทยเช้าวันนี้(17 ก.ย.) ปรับตัวเพิ่มขึ้นเล็กน้อย โดยตลาดยังคงได้รับปัจจัยหนุนจากการออกมาตรการผ่อนคลายเชิงปริมาณรอบที่ 3 (QE3)ของธนาคารกลางสหรัฐ แต่เนื่องจากดัชนีในสัปดาห์ก่อนปรับตัวเพิ่มขึ้นแรงต่อเนื่อง ทำให้การปรับขึ้นเช้าวันนี้อยู่ในกรอบที่จำกัด ส่งผลให้เช้าวันนี้ดัชนีปิดตลาดที่ระดับ 1,281.43 จุด เพิ่มขึ้น 5.31 จุด หรือ 0.42% มูลค่าการซื้อขาย 20,657.22 ล้านบาท
5 อันดับหุ้นที่มีมูลค่าการซื้อขายสูงสุด1. PTT ปิดที่ 341 บาท เพิ่มขึ้น 5 บาท หรือ 1.49% มูลค่าการซื้อขาย 1,531.68 ล้านบาท2. PTTEP ปิดที่ 160.50 บาท เพิ่มขึ้น 6.50 บาท หรือ 4.22% มูลค่าการซื้อขาย 1,089.63 ล้านบาท3 PTTGC ปิดที่ 65 บาท เพิ่มขึ้น 1.25 บาท หรือ 1.96% มูลค่าการซื้อขาย 1,085.96 ล้านบาท4. BLAND ปิดที่ 1.32 บาท เพิ่มขึ้น 0.05 บาท หรือ 3.94% มูลค่าการซื้อขาย 977.92 ล้านบาท5. BBL ปิดที่ 196 บาท เพิ่มขึ้น 1 บาท หรือ 0.51% มูลค่าการซื้อขาย 645.15 ล้านบาท
บริษัทหลักทรัพย์(บล.)ฟิลลิป ระบุว่า ดัชนีหุ้นไทยยังได้รับอานิสงส์เชิงบวกจากการออกมาตรการ QE3 ของเฟด ในช่วงปลายสัปดาห์ก่อน ซึ่งเข้ามาเพิ่มความคึกคักให้กับการลงทุนในสินทรัพย์เสี่ยงต่างๆ ไม่ว่าจะเป็นตลาดหุ้นหรือสินค้าโภคภัณฑ์หลายชนิด สำหรับตลาดหุ้นไทยพบว่าดีดตัวเกือบ 1.5% เมื่อวันศุกร์ และต่างชาติกลับเข้ามาสะสมหุ้นอีกครั้งกว่า 2 พันล้านบาท ค่าเงินบาทแข็งค่าหลุดระดับ 31 บาทต่อดอลลาร์ ขณะที่เช้านี้ (7.50 น.) ดีดตัวกลับได้เพียงเล็กน้อยมาที่ 30.77 บาทต่อดอลลาร์ ทำให้แนวโน้มหุ้นไทยยังอิงทางบวก หากแต่การปรับขึ้นจะเริ่มจำกัดมากขึ้นหลังการพุ่งขึ้นแรงเมื่อวันศุกร์ และการตอบรับเชิงบวกล่วงหน้ามาแล้วในช่วงก่อนหน้าการประกาศมาตรการ 
ทั้งนี้ ดัชนีอาจมีการพักตัวสลับเข้ามาให้เห็นบ้าง โดยมองการเคลื่อนไหววันนี้จะอยู่ในกรอบ 1,270-1,285 จุด สำหรับกลยุทธ์การลงทุนระยะสั้นแนะนำซื้อเก็งกำไรต่อได้ตามโมเมนตัมเชิงบวก และให้ทยอยขายทำกำไรบางส่วนแถวบริเวณ 1,300